**NOTĂ DE FUNDAMENTARE**

|  |
| --- |
| Secțiunea 1 - Titlul proiectului de act normativ**ORDONANȚĂ DE URGENȚĂ** **pentru completarea Legii nr. 95/2006 privind reforma în domeniul sănătății** |
| Secțiunea a 2-aMotivul emiterii actului normativ |
| 2.1. Sursa proiectului de act normativ | În anul 2021 a fost elaborat Planul Național de Redresare și Reziliență al României (denumit în continuare PNRR), plan ce va fi implementat până în anul 2026, având finanțare nerambursabilă, cât și rambursabilă de la Uniunea Europeană. Ministerul Sănătății, în calitatea sa de coordonator al reformei sistemului de sănătate în cadrul Planului Național de Redresare și Reziliență (PNRR) – Componenta C12 „Sănătate”, are responsabilitatea implementării Reformei 3 – Dezvoltarea capacității pentru managementul serviciilor de sănătate și managementul resurselor umane din sănătate. Unul dintre obiectivele esențiale ale acestei reforme este introducerea unui sistem diferențiat de recunoaștere și recompensare a performanței profesionale a personalului medico-sanitar, conform Jalonului 359, care prevede intrarea în vigoare a unui ordin al ministrului sănătății pentru instituirea acestui cadru.Pentru a permite implementarea acestui jalon și a crea cadrul legal necesar, este necesară adoptarea unei ordonanțe de urgență care să introducă modificările legislative esențiale în Legea nr. 95/2006 privind reforma în domeniul sănătății. Adoptarea acestei ordonanțe de urgență este justificată de următoarele considerente:Lipsa unui mecanism clar de recunoaștere și recompensare a performanței profesionale – În prezent, sistemul de salarizare al personalului medico-sanitar nu reflectă diferențele de performanță între profesioniștii din domeniul sanitar. Introducerea unor indicatori de performanță și a unui sistem de premiere bazat pe rezultate obiective este o necesitate pentru îmbunătățirea calității serviciilor medicale.Creșterea atractivității sistemului public de sănătate – Deficitul de personal medical și fenomenul migrației specialiștilor în afara țării sunt probleme persistente. Crearea unui mecanism diferențiat de stimulare a performanței poate contribui la păstrarea specialiștilor în sistemul sanitar public și la motivarea acestora pentru îmbunătățirea calității actului medical.Întrucât elementele din acest proiect de act normativ vizează un interes public şi constituie o situaţie extraordinară, a cărei reglementare nu poate fi amânată, respectiv reglementarea unor aspecte care să facă posibilă în termenele stabilite implementarea reformei managementului serviciilor de sănătate conform obiectivelor, jaloanelor și țintelor prevăzute în PNRR se impune adoptarea de măsuri imediate prin aprobarea prezentei ordonanţe de urgenţă |
| 2.2. Descrierea situației actuale | În prezent, sistemul de sănătate publică din România nu dispune de un mecanism eficient și structurat de monitorizare a performanței la nivelul spitalului, al ambulatoriilor integrate și al personalului de specialitate medico-sanitar. Indicatorii de performanță care ar trebui să reflecte calitatea actului medical și eficiența serviciilor oferite pacienților nu sunt colectați, analizați și utilizați în luarea deciziilor de management, ceea ce face ca spitalele să funcționeze în absența unui model bazat pe date concrete.Această lipsă de monitorizare sistematică conduce la o serie de probleme structurale care afectează atât calitatea serviciilor medicale, cât și moralul personalului sanitar.Deciziile de management sunt luate în lipsa unor indicatori obiectivi, ceea ce face imposibilă intervenția eficientă acolo unde există probleme de calitate sau ineficiență în utilizarea resurselor.Spitalele publice funcționează într-un model închis, fără presiunea performanței, ceea ce le face să fie rezistente la schimbare și la implementarea unor soluții inovatoare pentru creșterea calității îngrijirii pacienților.Nu există diferențiere salarială în funcție de performanță, ceea ce înseamnă că medicii și asistenții medicali sunt remunerați uniform, indiferent de calitatea actului medical sau de implicarea lor în activitatea clinică și de îmbunătățire a proceselor medicale. Aceasta creează o lipsă de motivație profesională, care afectează productivitatea și dorința de progres în rândul cadrelor medicale.Lipsa unui sistem de recunoaștere a performanței descurajează excelența și face dificilă menținerea personalului de înaltă calificare în sistemul public de sănătate. În absența unor mecanisme de stimulare a celor mai performanți profesioniști, spitalele publice pierd constant cadre medicale valoroase, care migrează către sectorul privat sau către alte sisteme de sănătate internaționale.Nu există o cultură a îmbunătățirii continue bazată pe analiza rezultatelor și adaptarea strategiilor de tratament și management. În condițiile în care spitalele nu sunt supuse unor evaluări sistematice, nu se creează nici presiunea necesară pentru adoptarea unor măsuri de creștere a calității serviciilor medicale.În plus, lipsa unui sistem de recompensare a performanței determină și o stagnare în dezvoltarea profesională a personalului medical. Fără un mecanism clar care să stimuleze implicarea în activități suplimentare de educație medicală continuă, cercetare sau îmbunătățire a protocoalelor de tratament, multe cadre medicale aleg să se limiteze la un nivel minim de efort, suficient doar pentru a-și îndeplini obligațiile de bază.Aceste carențe afectează nu doar eficiența sistemului sanitar, ci și percepția pacienților asupra serviciilor medicale publice. Lipsa de transparență privind performanța spitalelor și a personalului sanitar subminează încrederea populației în sistemul de sănătate și conduce la o migrare tot mai accentuată a pacienților către sectorul privat, unde există o percepție mai mare asupra responsabilizării profesioniștilor din sănătate.Fără o schimbare fundamentală în modul în care este evaluată și recompensată performanța, spitalele publice din România vor continua să funcționeze într-un model rigid, lipsit de competitivitate și eficiență, cu consecințe negative atât asupra calității serviciilor medicale, cât și asupra satisfacției pacienților și motivației personalului sanitar. |
| 2.3. Schimbări preconizate | Precizăm faptul că prin prezentul proiect legislativ se creează cadrul legal pentru îndeplinirea Jalonului nr. 359 – ”Intrarea în vigoare a unui ordin al ministrului sănătății de instituire a unui cadru de recunoaștere diferențiată a meritelor profesionale și de recompensare a personalului medico-sanitar”, parte a Reformei 3 - Dezvoltarea capacității pentru managementul serviciilor de sănătate și managementul resurselor umane din sănătate din Componenta C12 Sănătate.Adoptarea acestei ordonanțe de urgență reprezintă temeiul juridic necesar reglementării prin ordin al ministrului sănătății a indicatorilor de performanță, metodologia de evaluare, categoriile de personal precum și condițiile de acordare a indemnizațiilor de merit.Adoptarea prezentului act normativ este esențială pentru crearea unui sistem medical performant, motivant pentru profesioniști și sustenabil din punct de vedere financiar, respectând în același timp angajamentele asumate de România în cadrul PNRR.Prin adoptarea acestei ordonanțe de urgență, se vor introduce modificări legislative care vor:-Impune spitalelor publice să monitorizeze anual indicatorii de performanță la nivel nivel de secție, compartiment, laborator, serviciu medical și ambulatoriu integrat. -Permite acordarea unor indemnizații de merit personalului medical, în limita a șase salarii minime brute pe economie anual, în funcție de rezultatele monitorizării performanței.- Sursa financiară a acestor indemnizații de merit o reprezintă veniturile proprii ale spitalului. Completarea prevede cu titlu opțional și alte surse posibile de finanțare, sau prin contribuția autorităților locale pentru spitale, indiferent de subordonarea acestora.Prin ordin al ministrului sănătății vor fi stabiliți indicatorii de performanță și metodologia de acordare a indemnizațiilor de merit, pentru a asigura un proces echitabil și predictibil.Prin urmare, adoptarea acestei ordonanțe este esențială pentru crearea unui sistem medical performant, motivant pentru profesioniști și sustenabil din punct de vedere financiar, respectând în același timp angajamentele asumate de România în cadrul PNRR. |
| 2.4. Alte informații | Nu au fost identificate. |
| Secțiunea a 3-aImpactul socioeconomic al proiectului de act normativ |
| 3.1. Descrierea generală a beneficiilor și costurilor estimate ca urmare a intrării în vigoare a actului normativ | Nu au fost identificate. |
| 3.2. Impactul social | Nu au fost identificate. |
| 3.3. Impactul asupra drepturilor și libertăților fundamentale ale omului | Nu au fost identificate. |
| 3.4. Impactul macroeconomic | Adoptarea și implementarea actului normativ vor avea un impact macro-economic pozitiv prin creșterea performanței sistemului de sănătate din România, care va fi generată de îmbunătățirea capacității resursei umane din managementul serviciilor de sănătate. |
| 3.4.1. Impactul asupra economiei și asupra principalilor indicatori macroeconomici | Nu au fost identificate. |
| 3.4.2. Impactul asupra mediului concurențial și domeniul ajutoarelor de stat | Nu au fost identificate. |
| 3.5. Impactul asupra mediului de afaceri | Nu au fost identificate. |
| 3.6. Impactul asupra mediului înconjurător | Nu au fost identificate. |
| 3.7. Evaluarea costurilor și beneficiilor din perspectiva inovării și digitalizării | Nu au fost identificate. |
| 3.8. Evaluarea costurilor și beneficiilor din perspectiva dezvoltării durabile | Nu au fost identificate. |
| 3.9. Alte informații | Nu au fost identificate. |
| Secțiunea a 4-aImpactul financiar asupra bugetului general consolidat, atât pe termen scurt, pentru anul curent, cât și pe termen lung (pe 5 ani), inclusiv informații cu privire la cheltuieli și venituri |
| - mii lei -  |
| Indicatori | Anul curent | Următorii 4 ani | Media pe 5 ani |
| 2022 | 2023 | 2024 | 2025 | 2026 |
| 1. | 2. | 3. | 4. | 5. | 6. | 7. |
| 4.1. Modificări ale veniturilor bugetare, plus/minus, din care: | Nu generează influențe financiare asupra bugetului general consolidat, ansamblul de acțiuni propuse încadrându-se în prevederile bugetare aprobate anual cu această destinație. |
| a) buget de stat, din acesta: |
| (i) impozit pe profit |
| (ii) impozit pe venit |
| b) bugete locale |
| (i) impozit pe profit |
| c) bugetul asigurărilor sociale de stat: |
| (i) contribuții de asigurări |
| d) alte tipuri de venituri |
| (Se va menționa natura acestora) |
| 4.2. Modificări ale cheltuielilor bugetare, plus/minus, din care: | Nu generează influențe financiare asupra bugetului general consolidat, ansamblul de acțiuni propuse încadrându-se în prevederile bugetare aprobate anual cu această destinație. |
| a) buget de stat, din acesta: |
| (i) cheltuieli de personal |
| (ii) bunuri și servicii |
| b) bugete locale: |
| (i) cheltuieli de personal |
| (ii) bunuri și servicii |
| c) bugetul asigurărilor sociale de stat: |
| (i) cheltuieli de personal |
| (ii) bunuri și servicii |
| d) alte tipuri de cheltuieli |
| (Se va menționa natura acestora) |
| 4.3. Impact financiar, plus/minus, din care: | Nu generează influențe financiare asupra bugetului general consolidat, ansamblul de acțiuni propuse încadrându-se în prevederile bugetare aprobate anual cu această destinație. |
| a) buget de stat |
| b) bugete locale |
| 4.4. Propuneri pentru acoperirea creșterii cheltuielilor bugetare |
| 4.5. Propuneri pentru a compensa reducerea veniturilor bugetare |
| 4.6. Calcule detaliate privind fundamentarea modificărilor veniturilor și/sau cheltuielilor bugetare |
| 4.7. Punerea în aplicare a prezentei hotărâri nu necesită modificarea cheltuielilor bugetare aprobate. |
| 4.8. Alte informații: Nu au fost identificate. |
| Secțiunea a 5-aEfectele proiectului de act normativ asupra legislației în vigoare |
| 5.1. Măsuri normative necesare pentru aplicarea prevederilor proiectului de act normativ | În vederea aplicării prevederilor prezentului act normativ, vor fi necesare reglementări în domeniu, printre care, dar fără a se limita la următoarele:Ordin al ministrului sănătății privind aprobarea metodologiei de monitorizare, evaluare și recompensare a performanței în spitalele publice |
| 5.2. Impactul asupra legislației în domeniul achizițiilor publice | Proiectul de act normativ nu se referă la acest subiect. |
| 5.3. Conformitatea proiectului de act normativ cu legislația UE (în cazul proiectelor ce transpun sau asigură aplicarea unor prevederi de drept UE) | Proiectul de act normativ nu se referă la acest subiect. |
| 5.3.1 Măsuri normative necesare transpunerii directivelor UE | Proiectul de act normativ nu se referă la acest subiect. |
| 5.3.2 Măsuri normative necesare aplicării actelor legislative UE | Proiectul de act normativ nu se referă la acest subiect. |
| 5.4. Hotărâri ale Curții de Justiție a Uniunii Europene | Proiectul de act normativ nu se referă la acest subiect. |
| 5.5. Alte acte normative și/sau documente internaționale din care decurg angajamente asumate | Proiectul de act normativ nu se referă la acest subiect. |
| 5.6. Alte informații | Nu au fost identificate. |
| Secțiunea a 6-a - Consultările efectuate în vederea elaborării proiectului de act normativ |
| 6.1. Informații privind neaplicarea procedurii de participare la elaborarea actelor normative | Proiectul de act normativ nu se referă la acest subiect. |
| 6.2. Informații privind procesul de consultare cu organizații neguvernamentale, institute de cercetare și alte organisme implicate | Au fost consultate Colegiul Medicilor din România și Ordinul Asistenților Medicali Generaliști, Moașelor și Asistenților Medicali din România.  |
| 6.3. Informații despre consultările organizate cu autoritățile administrației publice locale | **Se va solicita avizul structurilor asociative ale autorităților administrației publice locale** |
| 6.4. Informații privind puncte de vedere/opinii emise de organisme consultative constituite prin acte normative | Nu au fost identificate. |
| 6.5. Informații privind avizarea de către:a) Consiliul Legislativb) Consiliul Suprem de Apărare a Țăriic) Consiliul Economic și Sociald) Consiliul Concurențeie) Curtea de Conturi | **Urmează a fi solicitat avizul Consiliului Economic și Social și Consiliului Legislativ** |
| 6. Alte informații | Nu au fost identificate. |
| Secțiunea a 7-a – Activități de informare publică privind elaborarea și implementarea proiectului de act normativ |
| 7.1. Informarea societății civile cu privire la elaborarea proiectului de act normativ | Proiectul de act normativ se încadrează în prevederile art. 7 alin. (13) din Legea nr. 52/2003 privind transparența decizională în administrația publică, republicată. |
| 7.2. Informarea societății civile cu privire la eventualul impact asupra mediului în urma implementării proiectului de act normativ, precum și efectele asupra sănătății și securității cetățenilor sau diversității biologice | Proiectului de act normativ nu produce impact semnificativ asupra mediului. |
| Secțiunea a 8-aMăsuri privind implementarea, monitorizarea și evaluarea proiectului de act normativ |
| 8.1. Măsurile de punere în aplicare a proiectului de act normativ |  |
| 8.2. Alte informații | Nu au fost identificate. |

Față de cele menționate mai sus, a fost promovat **proiectul de Ordonanță de Urgență a Guvernului pentru completarea Legii nr. 95/2006 privind reforma în domeniul sănătății**, pe care îl propunem spre adoptare Guvernului.

**MINISTRUL SĂNĂTĂȚII**

**Alexandru RAFILA**

 **AVIZĂM,**

**Viceprim-ministru,**

Marian NEACȘU

|  |  |
| --- | --- |
| **Viceprim-ministru** **Ministrul afacerilor interne** **Marian-Cătălin Predoiu** | **Viceprim-ministru****Ministrul finanţelor****Tanczos Barna** |
| **Ministrul Investiţiilor şi Proiectelor Europene****Marcel – Ioan Boloş** | **Ministrul Dezvoltării, Lucrărilor Publice şi Administraţiei**[Cseke Attila-Zoltán](https://gov.ro/ro/guvernul/cabinetul-de-ministri/ministru-ministerul-dezvoltarii-lucrarilor-publice-i-administratiei) |
| **Ministrul Muncii, Familiei, Tineretului şi Solidarităţii Sociale****Simona Bucura- Oprescu** | **Ministrul Apărării Naţionale****Angel Tîlvăr** |
| **Serviciul Român de Informaţii****Răzvan Ionescu** | **Ministrul Justiţiei****Radu Marinescu** |

 **Ministrul Transporturilor și Infrastructurii Directorul Serviciului de Informații Externe**

 **Sorin Mihai Grindeanu Gabriel Vlase**